Mungdo ningdo 14 mungchying sha gasa zuphpong gaba nambat 3 lang zuphpong hkik pong ai hte hpo hpong sai
州十四届人民代表大会第三次会议隆重开幕
时间:2015-01-29 15:46:32 来源:德宏团结报
Shata 1 nhtoi 15 ya jahpot, mungdo ting na amyu bosang shagu sagon chye mayu ai Sakhkung mungdo ningdo 14 mungchying sha gasa zuphpong gaba nambat 3 lang zuphpong gaba Mangshi ko hkik pong ai hte hpo hpong sai.
Ndai lang na zuphpong hta sa du dung ra ai gasa marai 276 rai yang, hkrak du ai go marai 259 re, tara hta masat da ai masha jahpan ko du tup sai.
Zuphpong hparan tingyang up lit gun nhtom, tingyang up pinra hta sa du dung ai ningbo ni go: Yi Ma Yo, Wang Gyin Hkyang, Ho Ru Li, Yang Hkyin Hua, Li Yu Shin, Li Yu Shin, Wang Sin Zhai, Tung Chin Pau, Sun Chun Lan, Pan Ai Go.
Jahpot hkying 10 hta, Yi Ma Yo zuphpong hpo mungga hko tsun ai hpang, mungdan mahkon hkon let, zuphpong hpo hpang wa sai.
Mungdo up Kung Gyin mungdo asuya ni a gong malai hku nna asuya magam mu shon shana u ai. Shon shana laika do lahkong hku garan nna shon shana u ai: 2014 ning na magam mu nhtang ginhtip yu, 2015 ning na bungli lit hte magam mu ahkyak madung.
Shon shana laika hta tsun ai, lai wa sai shaning hta, mungdo gaba pati rapdo, mungdo gaba asuya, mungdo pati rapdo ni woi on ai gata hta, mungdo asuya ni mungdo ting na amyu bosang shagu hpe woi gahkyin gumdin let, ngang kang ai sat lawat hte, mungkan masa hte mungdan masa ko hkan nna, n htaphtuk ai akyu n jashon lu ai dingbai dingna hpe hparan kau rai, ginjang gaja hpe manoi manat,da-ting da-lang rai shakut shaja hkrat wa ai majo, mungdo ting na ja sutgan rot zinghka jat wa lu sai hte rau, hpong shingra ngui pyo simsa, kunghpan hpaji rot zinghka jat wa, amyu bosang shagu myit hkraum mang rum, mung htingrep lani hte lani ngang grin wa re lam hpe mu mada nga ai.
Shon shana laika hta tsun ai, lai wa sai shaning hta, mungdo gaba pati rapdo, mungdo gaba asuya, mungdo pati rapdo ni woi on ai gata hta, mungdo asuya ni mungdo ting na amyu bosang shagu hpe woi gahkyin gumdin let, ngang kang ai sat lawat hte, mungkan masa hte mungdan masa ko hkan nna, htaphtuk ai akyu n jashon lu ai dingbai dingna hpe hparan kau rai, ginjang gaja hpe manoi manat,da-ting da-lang rai shakut shaja hkrat wa ai majo, mungdo ting na ja sutgan rot zinghka jat wa lu sai hte rau, hpong shingra ngui pyo simsa, kunghpan hpaji rot zinghka jat wa, amyu bosang shagu myit hkrum mang rum, mung htingrep lani hte lani ngang grin wa re lam hpe mu mada nga ai.
Shon shana laika hta madun shapro ai, daining go gram galai tara hpe shatik shanak galo hkrat wa ai shaning re, tara hte mungdan go gap hkrat wa na matu ningnan hpo galo hpang ai shaning re, “Nambat 12 lang 5 ning” masat shada magam mu sha- ngut nhtom, “Nambat 13 lang 5 ning” masat shada magam mu galo hpang ai shaning re, daining na magam hpe htep lahti rai galo lu jang, htom hpang de na matu akyu jashon lu nga ai. 2015 ning hta galo du ra ai magam mu go: Pati a nambat 18 lang zuphpong, ningdo 18 nambat 3 lang hkum ra zup- hpong, nambat 4 lang hkum ra zuphpong, mungdo gaba pati rapdo ningdo 9 lang zup- hpong, mungdo pati rapdo ningdo 6 nambat 5 lang zuphpong re hkan na ja chyum mungga hpe aja awa galo shagrin hkrat wa na, mungdo ting na ja sutgan sharot zinghka hkrat wa ai hte rau, makau grup yin na mungdan ni hte hkuhkau makyit mahkai let, hpaga yumga magam mu sharot zinghka hkrat wa na, gram galai sharot zinghka magam mu hpe lam nan shanan shatai nhtom, tara ko hkan nna, hpo galo chyam ginra na magam mu lam shagu sharot zinghka hkrat wa na.
Shon shana laika hta tsun ai, daining na hpong shingra sutgan sharot zinghka hkrat wa na bandung go: Ginra magam mu gum- hpon manu 7% sharot jat na, agrin sut ko bang ai arang 15% sharot jat na, shawa sutgan 5% sharot jat na, maigan hpaga yumga 12% sharot jat na, hpong shingra gat rai dut sha- pro gumhpro 10% sharot jat na, myu mare na shawa masha ni tam ai gumhpro 8% sha- rot jat na, hkaimu gahtong shawa masha ni tam ai gumhpro 11% sharot jat na, mun lam GDP magam mu ngut kre hkra galo shakut na.
Shon shana laika hta bungjat tsun ai, lahta de tsun lai wa ai magam bungli bandung hpe byin tai hkra shakut shaja na matu, magam mu lam shagu sharot zinghka hkrat wa ra ai hte rau, ja sutgan rot zinghka lu na ga- hkan gaja tam ra ai. Npot nhpang shangang shakang ai bungli nhprai hkra galo hkrat wa nhtom, maru mayak lam hpe htep lahti rai hparan hkrat wa ra ai. Mung shawa masha ni a nga sat nga sa ama hkam ya ra ai hte rau, hpong shingra ngui pyo simsa lam sha- ngang shagrin ton ra ai. Ginwang do gat mare na grup yin htingwan gram sharai nhtom, shawa masha ni nga na shara jahtuk sharai ton ra ai. Madu hkum du du galo nna, shawa masha ni a ntsa hta akyu htam ai bungli galo ra ai.
Zuphpong masa ko hkan nna, zuphpong hta Sakhkung mungdo 2014 ning mungdan ja sutgan hte hpong shingra masat shada masa hte 2015 ning mungdan ja sutgan hte hpong shingra masat shada shon shana laika, Sahkung mungdo 2014 ning ginra sutgan son tot masa hte 2015 ning ginra sutgan son tot shon shana laika re dip shapro nna, jep yu shangun sai.
Lu Wu San, Chin De Kyin, Go Ji De, Li Yen Lan, Htang Din Wun, Wang Myin Shan, Hpan Yau Hpyin, Mau Ladon, Yang Li Yin, Shau Jan Sen, Kon Go Jau, Lu Sin Kong, Chyu Hkyi, Ma Chin Rung, Hte Nan, Zhai Si Hung, Rui Hung Chyin, Yang Shang Hung, Sung Yi Fa, Kyang Ten re ningbo ni tingnyang up pinra hta sa du dung ma ai.
Mungdo gaba tsang ningbo lit gun yu ai salang Lang Ta Chyung, mungdo tsang ningbo lit gun yu ai salang Tau An Gyi, Ma Don, Chyang Go Lung, Yang Shi Hkyen, Yang Wun Chyung, Mung Byi Kong, Ye Shang Yi, Yang Ta Rung, Yang Hung re ni tingnyang up pinra hta sa du dung ma ai.
Ningdo 14, ningdo 13 lang na mung- chying sha gasa hte ningdo 12 lang na mungdo gaba mungchying sha gasa ni zuphpong hta sa du dung ma ai, asuya magam rung na seng ang ningbo ni mung zuphpong hta sa du dung ma ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga
kac_Latn zho_Hans zho_Hans kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn ltg_Latn kac_Latn kac_Latn kac_Latn kac_Latn